

**Hysbysiad Preifatrwydd – Celfyddydau BG**

Darperir yr hysbysiad hwn er mwyn egluro pa wybodaeth sydd ei hangen ar y cyngor er mwyn darparu gwasanaethau’r celfyddydau. Mae'n angenrheidiol i'r cyngor gynnull, casglu, storio a phrosesu gwybodaeth bersonol sy'n ymwneud â chyfranogwyr, cyflenwyr a grwpiau celfyddydau cymunedol sy'n defnyddio gwasanaethau. Mae'r cyngor yn rhoi mesurau ar waith i ddiogelu preifatrwydd unigolion drwy gydol y broses hon

**Pwy sy'n gyfrifol am eich gwybodaeth?**

Mae’r holl wybodaeth bersonol yn cael ei chadw a’i phrosesu gan Gyngor Bwrdeistref Sirol Blaenau Gwent yn unol â deddfwriaeth Diogelu Data. I gael gwybodaeth am rôl y Rheolydd Data, Swyddog Diogelu Data a Manylion Cyswllt y Cyngor, cyfeiriwch at y dudalen ‘Diogelu Data’ ar wefan y Cyngor:

<https://blaenau-gwent.gov.uk/cy/Council/data-protection-foi/data-protection-act/>

**Pa Wybodaeth sydd ei hangen arnom?**

Bydd Cyngor Bwrdeistref Sirol Blaenau Gwent yn casglu gwybodaeth bersonol amdanoch chi, ac os oes angen, eich teulu a phartïon eraill. Bydd y wybodaeth hon yn cynnwys:

* Manylion amdanoch chi, megis eich enw, cyfeiriad, rhif ffôn, cyfeiriad e-bost, dyddiad geni, manylion cyflyrau meddygol perthnasol, manylion cyswllt perthynas agosaf
* Ffotograffau/fideos o bobl yn cymryd rhan yng ngweithgareddau Celfyddydau BG
* Ar gyfer cyflenwyr: prawf cymhwyster i gyflawni gwaith a gwybodaeth berthnasol arall sydd ei hangen i gytuno ar gontractau a phrosesu eich anfoneb, megis manylion banc

Byddwn yn defnyddio'r wybodaeth hon i ddarparu gwasanaethau i chi neu i gysylltu â chi (neu'ch perthynas agosaf) rhag ofn y bydd argyfwng, i'ch diweddaru ar ddatblygiadau prosiect, i roi'r wybodaeth ddiweddaraf i chi am gyfleoedd y celfyddydau, i'ch cofrestru ar gyfer cymhwyster, i drefnu benthyca offer, i dystiolaethu/cofnodi gweithgaredd ac i brosesu taliadau.

Pan fyddwn yn gofyn i chi ddarparu eich gwybodaeth bersonol byddwn yn rhoi gwybod i chi pam rydym yn gofyn, a sut y byddwn yn defnyddio eich data, trwy eich cyfeirio at yr hysbysiad hwn.

**Pam mae angen eich gwybodaeth arnom?**

Mae angen y wybodaeth hon ar y cyngor i gyflawni ei ddyletswyddau i ddiogelu cyfranogwyr sy'n cymryd rhan yng Ngweithgareddau Celfyddydau BG ac i ddarparu'r gwasanaethau y gofynnir amdanynt i chi.

Ar adegau, bydd lluniau a fideos yn cael eu tynnu i ddogfennu gweithgaredd, i gyflawni gofynion ariannu ac at ddibenion cyhoeddusrwydd a hyrwyddo. Bydd y lluniau a'r fideos hyn yn cael eu defnyddio at ddibenion cyhoeddusrwydd a hyrwyddo dim ond pan fyddwch wedi rhoi cydsyniad. Os byddwch yn rhoi cydsyniad ond yn ei dynnu'n ôl yn ddiweddarach byddwn yn rhoi'r gorau i ddefnyddio'r ddelwedd neu'r fideo hwnnw ond ni fyddwn yn gallu tynnu'r rhai a ddefnyddiwyd eisoes.

Yn dibynnu ar eich dewisiadau a nodir, bydd y wybodaeth hon yn cael ei defnyddio i roi'r wybodaeth ddiweddaraf i chi am gyfleoedd y celfyddydau (naill ai'n cael eu darparu'n uniongyrchol gan Celfyddydau BG neu'n cael eu cynnig gan sefydliadau partner).

Defnyddir y wybodaeth hon i gofrestru cyfranogwyr cymwys ar gyfer cymwysterau.

Mae angen y wybodaeth hon i reoli benthyciadau offer a chadw golwg ar eitemau a fenthycwyd.

Lle bo'n berthnasol, bydd y wybodaeth hon yn cael ei defnyddio i brosesu taliadau/cadarnhau trefniadau contract.

Defnyddir data dienw i olrhain gweithgaredd, nodi tueddiadau a monitro niferoedd y cyfranogwyr.

**Beth yw'r sail Gyfreithlon ar gyfer prosesu?**

Mae Celfyddydau BG yn wasanaeth a ddarperir y mae defnyddwyr gwasanaethau yn ei gyrchu yn wirfoddol. O ganlyniad, pan fydd gwybodaeth yn cael ei phrosesu am rywun rydym yn gwneud hynny gan ddefnyddio cydsyniad penodol yr unigolyn o dan sail gyfreithiol GDPR. Os bydd cydsyniad yn cael ei dynnu’n ôl yn ddiweddarach byddwn yn rhoi’r gorau i brosesu’r wybodaeth honno ymhellach oni bai bod rheswm cyfreithiol fel arall (e.e. i atal trosedd, twyll ac ati).

**Gyda phwy y byddwn yn rhannu eich gwybodaeth?**

Yn dibynnu ar eich cysylltiad â Celfyddydau BG, er mwyn galluogi’r Cyngor i gydymffurfio â’n rhwymedigaethau cyfreithiol, efallai y bydd angen i ni rannu eich gwybodaeth â sefydliadau partner, gan gynnwys:

- Cyngor Celfyddydau Cymru / Llywodraeth Cymru

- Cyrff Cyllido Eraill (data dienw oni nodir yn wahanol)

- Partneriaid cyflenwi (mewnol neu allanol)

- Trinity College London (Achrediad ‘Arts Award’)

Bydd y Cyngor hefyd yn defnyddio’r wybodaeth at ddiben cyflawni unrhyw un o’i ddyletswyddau gorfodi statudol. Pan fydd y Cyngor yn rhannu gwybodaeth bydd yn cymryd camau i sicrhau bod y derbynnydd yn cynnal y lefelau disgwyliedig o ddiogelwch a chyfrinachedd.

**Pa mor hir ydyn ni'n cadw'ch gwybodaeth?**

Dim ond cyhyd ag y bo angen y bydd y Cyngor yn cadw eich gwybodaeth. Fodd bynnag, efallai y bydd amgylchiadau pan fydd angen i ni gadw eich gwybodaeth am gyfnod hwy. Gellir cael manylion llawn am ba mor hir y mae'r Cyngor yn cadw eich gwybodaeth trwy gysylltu â'r Adran berthnasol sy'n gyfrifol am y gwasanaethau sydd eu hangen arnoch.

Canolfan gyswllt y Cyngor: info@blaenau-gwent.gov.uk / 01495 311556.

Os ydych wedi dewis ymuno â rhestr bostio Celfyddydau BG, mae gennych yr opsiwn i ddad-danysgrifio unrhyw bryd drwy gysylltu â bgarts@blaenau-gwent.gov.uk

**Darparu gwybodaeth gywir**

Mae’n bwysig ein bod yn cadw gwybodaeth gywir a chyfredol amdanoch chi er mwyn asesu eich anghenion a darparu’r gwasanaethau priodol. Os bydd unrhyw rai o'ch manylion wedi newid, neu'n newid yn y dyfodol, sicrhewch eich bod yn dweud wrthym cyn gynted â phosibl fel y gallwn ddiweddaru eich cofnodion.

**Gwneud Penderfyniadau Awtomataidd**

Mae rhai penderfyniadau yn rhai cyfrifiadurol gan fod y Cyngor yn defnyddio systemau awtomataidd i gefnogi ei wasanaethau. Os caiff eich data personol ei brosesu drwy ddulliau awtomataidd, byddwch yn cael gwybod am y canlyniadau a chrynodeb o’r meini prawf a ddefnyddir yn y broses hon. Mae'r canlyniadau yn amodol ar benderfyniad terfynol gan y rheolwr gwasanaeth perthnasol.

Gall unrhyw unigolyn sydd â phryderon am y ffordd y mae CBSBG yn ymdrin â’u data personol gysylltu â’r Swyddog Diogelu Data yn y Cyngor fel a ganlyn:

Cyngor Bwrdeistref Sirol Blaenau Gwent, Cydymffurfedd Cyfreithiol a Chorfforaethol, Swyddfeydd Cyffredinol, Glynebwy, Gwent, NP23 6DN.

E-bost: DataProtection@blaenau-gwent.gov.uk

Rhif ffôn: 01495 355080

Gallwch hefyd godi pryderon gyda Chomisiynydd Gwybodaeth Cymru. Gellir cysylltu â’r Comisiynydd Gwybodaeth yn:

Swyddfa’r Comisiynydd Gwybodaeth – Cymru

2il Lawr

Tŷ Churchill

Ffordd Churchill

Caerdydd

CF10 2HH

Ffôn: 0330 414 6421

E-bost: wales@ico.org.uk Gwefan: <https://ico.org.uk/>